Ifølge Airbnb kommer man til at bo i folks hjem. Lad mig slå fast: Fredriks lejlighed er ikke Fredriks hjem, det er en rent kommerciel udlejningslejlighed. Fredrik selv kunne lige så godt være ikke-existerende og min korrespondance med ham rent virtuel. Der er ikke noget køkken, hvad der ville have været i et hjem, man kan altså ikke lave mad. Der er 2 mikrobølgeovne og 2 køkkenvaske, man kan varme færdigretter og take-away, men lave mad, det kan man ikke. Der er også en lille opvaskemaskine.
Ellers er lejligheden meget pæn og rummelig, med et badeværelse og et mindre gæstetoilet. Der er dejligt stille trods de mange ret larmende barer og kafeer på pladsen, dog megen støj fra en af barerne på hjørnet av Kornhamnstorg. Lejligheden ligger på 5. sal, og trapperne kan godt føles meget slemme. Lejligheden bliver også meget varm, når vejret er så strålende solrigt og varmt, som da vi var der (sidste uge i maj).
Fredrik så vi som allerede nævnt ikke skyggen af, heller ikke selv om han åbenbart har kontor i ejendommen. Vi blev modtaget af hans ”housekeeper”, Mamoud, som taler engelsk, men ikke svensk. Han var meget hjælpsom og hjalp os op og ned med bagagen, da vi henholdsvis kom og rejste.
Alt i alt en god oplevelse.